Kanne 18.5.2015 – Grupo Bimbo v. SMHV (neljästä ympyrästä koostuvan patukan muoto)
(Asia T-240/15)
Oikeudenkäyntikieli: espanja
Asianosaiset
Kantaja: Grupo Bimbo, SAB de CV (México, Meksiko) (edustaja: asianajaja N. Fernández Fernández-Pacheco)
Vastaaja: Sisämarkkinoiden harmonisointivirasto (tavaramerkit ja mallit) (SMHV)
Menettely SMHV:ssa
Riidanalainen malli: Yhteisön tavaramerkiksi rekisteröity kolmiulotteinen merkki (neljästä ympyrästä koostuvan patukan muoto) – Rekisteröintihakemus nro 12 551 867
Riidanalainen päätös: SMHV:n ensimmäisen valituslautakunnan 2.3.2015 asiassa R 1602/2014-1tekemä päätös
Vaatimukset
Kantaja vaatii, että unionin yleinen tuomioistuin
kumoaa riidanalaisen päätöksen, koska se on lainvastainen ja koska se ei ole yhteisön tavaramerkkiä koskevien voimassaolevien säännösten mukainen, ja antaa kanteessa esitettyjen vaatimusten mukaisen tuomion sillä perusteella, että rekisteröitäväksi haettu kolmiulotteinen merkki on itsessään riittävän erottelukykyinen, sekä määrää rekisteröitäväksi kolmiulotteista yhteisön tavaramerkkiä koskevan hakemuksen nro 12 551 867 kansainvälisen luokituksen luokkiin 5, 29 ja 30 kokonaisuudessaan
velvoittaa vastapuolen korvaamaan oikeudenkäyntikulut ja valitusmenettelystä SMHV:ssa aiheutuneet kustannukset.
Kanneperusteet
Asetuksen N:o 207/2009 7 artiklan 1 kohdan b alakohtaa on rikottu.
____________